هەموو تەمەنم یان
لە قوتابخانە بەسەر بردووە، یان لە ڕێگای قوتابخانە،
یان لە باسکردنی ئەوەی چی ڕوودەدات لە قوتابخانە.
(پێکەنین)
دایکم و باوکیشم لە بواری خوێندندا کاریان دەکرد،
دایک و باوکی دایکیشم بەهەمان شێوە، و
منیش ٤٠ ساڵی ڕابردوو، هەمان شتم کردووە.
بۆیە، هەرچەند پێویستیش ناکات بیڵێم، بەدرێژایی ئەو ساڵانە
دەرفەتی ئەوەم هەبووە سەیری چاکسازییەکانی بواری فێربوون بکەم
لە چەندین ڕووانگەوە.
هەندێک لەو چاکسازییانە باش بوون.
هەندێکیان ئەوەندە باش نەبوون. و
دەزانین منداڵان بۆچی واز لە قوتابخانە دەهێنن.
دەزانین بۆچی ئەو منداڵانە فێرنابن.
یان هەژارییە، یان کەمی ئامادەبوون،
یان کاریگەری خراپی هاوڕێکانی...
دەزانین بۆچی.
بەڵام یەکێک لەو شتانەی کە قەت باسی ناکەین
یان بە دەگمەن باسی دەکەین
بەها و گرنگی پەیوەندی مرۆڤییە.
پەیوەندییەکان.
جەیمس کۆمەر دەڵێت هیچ فێربوونێکی بەرچاو
ڕوونادات بەبێ پەیوەندییەکی بەرچاو.
جۆرج واشینگتۆن کارڤەر دەڵێت هەموو فێربوونێک
تێگەشتنە لە پەیوەندییەکان.
هەموو ئامادەبووانی ئێرە لەلایەن گەورەیەک یان مامۆستایەکەوە کاری کراوەتە سەر
بۆ چەندین ساڵ، سەیری وانەوتنەوەی خەڵکم کردووە.
سەیری باشترینەکانم کردووە و سەیری خراپترینەکانیشم کردووە.
جارێکیان هاوپیشەیەک پێی وتم،
"بۆ ئەوە پارەم نایەنێ منداڵەکانم خۆشبوێت.
بۆ ئەوە پارەم دەدەنێ وانەکە بڵێمەوە
منداڵەکان پێویستە فێربنن
من دەبێت وانەکە بڵێمەوە، و ئەوانیش پێویستە فێربن،
هەر ئەوەندە."
منیش پێم وت،
"دەزانیت چۆنە، منداڵان هیچ لەوانەوە فێرنابن کە خۆشیان ناوێن."
(پێکەنین)
(چەپڵەلێدان)
ئینجا وتی، "ئەوە تەنیا قسەی پڕووپووچە."
منیش پێم وت،
"باشە ساڵەکەت درێژ و سەخت دەبێت ئازیزم."
پێویست ناکا ئەمەش بڵێم.
هەندێک کەس وا بیردەکەنەوە یان لە ناختدایە بتوانیت پەیوەندی بنیات بنێیت،
یان لە ناختدا نییە.
پێموابێت ستیڤن کۆڤی بیرۆکە درووستەکەی هەبووە.
وتی کە پێویستە لە چەند شتێکی سادەوە دەستپێبکەیت،
وەک ئەوەی هەوڵی تێگەشتن بدەیت،
بە پێچەوانەی ئەوەی بتەوێ لێتتێبگەن.
شتی سادەی تری، وەک پۆزش هێنانەوە.
قەت بیرتان لەوە کردووەتەوە؟
بە منداڵێک بڵێ داوای لێبوردن دەکەم، یەکسەر ئەتاسێت پێی.
(پێکەنین)
جارێکیان وانەیەکم دەوتەوە لەسەر ڕێژەکان.
هەرچەندە زۆر باشنیم لە بیرکاریدا، بەڵام کارم لەسەر دەکرد.
(پێکەنین)
ئینجا هاتمەوە و سەیری چاپی وانەی مامۆستایەکم کرد.
هەموو وانەکەم بە هەڵە وتبووەوە.
(پێکەنین)
بۆیە ڕۆژی دواتر هاتمەوە بۆ پۆلەکە و وتم،
"سەیرکەن، مناڵینە، پێویستە داوای لێبوردن بکەم.
هەموو وانەکەم بە هەڵە پێوتوونەتەوە. زۆر داوای لێبوردن دەکەم."
وتیان، "کێشە نییە، مامۆستا پیرسن.
زۆر بە گەرمییەوە وانەت دەوتەوە، حەزمان کرد بەردەوامبیت."
هەندێک پۆلم هەبووە زۆر خراپ بوون،
ئاستی زانیارییان ئەوەندە کەم بووە، گریاوم
وتوومە، "باشە چۆن ئەم پۆلە
لە نۆ مانگا،
لەو ئاستەوە کە ئێستا تێیدان بەرەو ئاستی پێویست بەرم؟
زۆر قوریش بوو، لە ڕادەبەدەر.
چۆن بڕوابەخۆبوونی منداڵێک و
لە هەمان کاتدا ئاستی ئەکادیمی منداڵەکەم زیاد بکردایە؟
ساڵێکیان بیرۆکەیەکی زۆر باشم بۆهات.
بە خوێندکارەکانم وت،
"ئێوە بۆیە هەڵبژێردراون بۆ ئەم پۆلە
چونکە من باشترین مامۆستام و
ئێوەش باشترین خوێندکارن،
هەموومانیان کۆکردۆتەوە
بۆ ئەوەی نیشانی هەمووانی بدەین چۆن سەرکەوتوو بین."
یەکێک لە خوێندکارەکان وتی، "بەڕاست؟"
(پێکەنین)
وتم، "بەڕاستمە. پێویستە نیشانی پۆلەکانی تری بدەین
چەند سەرکەوتوو ئەبین، بۆ ئەوەی کە بە ڕاڕەوەکاندا ڕۆشتین
هەمووان سەیرمان بکەن، نەک پێویست بکات دەنگ درووست بکەین.
تەنیا بە لەخۆڕازیبوونەوە بڕۆین."
(پێکەنین)
ئینجا وتەیەکم پێوتن بۆ ئەوەی بیڵێنەوە:
من کەسێکم.
کەسێک بووم کە هاتم.
کەسێکی باشتر دەبم دوای ڕۆشتنم.
من بەهێزم، و من بەتوانام.
شایەنی ئەو فێرکردنەم کە لێرە پێم دەدرێت.
شتی زۆر هەیە بیکەم، و خەڵکی زۆر هەیە سەرنجیان ڕاکێشم، و
شوێنی زۆر هەیە بچم بۆی."
ئینجا وتیان. "بەڵێ!"
(پێکەنین)
ئەوەندە زۆر دەیڵێیتەوە،
ئیتر دەبێت بە بەشێک لەخۆت.
(پێکەنین)
تاقیکردنەوەیەکی کورتم کردن، ٢٠ پرسیار بوو.
خوێندکارێک ١٨ی نەزانیبوو
منیش "٢+" م خستە سەر کاغەزەکەی لەگەڵ دەم و چاوێکی زەردەخەنە.
(پێکەنین)
ئینجا وتی، "مامۆستا پیرسن، ئەمە کەوتنە؟"
وتم، "بەڵێ."
(پێکەنین)
ئینجا وتی، "باشە کەواتە بۆچی دەم و چاوی زەردەخەنەت خستووەتە سەر؟"
منیش وتم، "چونکە لە باشتر بووندایت.
دووانت ڕاست وەڵامداوەتەوە. لە هەموویا هەڵەت نەکردووە."
(پێکەنین)
ئینجا وتم، "کە بەسەر ئەمەدا چووینەوە، باشتر نابیت تیایدا؟"
وتی، "بەڵێ مامۆستا، دەتوانم باشتر بم."
دەزانن، "١٨-" یەکسەر هیچ هیوایەکت ناهێڵێت.
"٢+" ئەوەندە خراپ نابێت.
بۆ چەندین ساڵ، ئاگام لە دایکم بووە کاتی پشووی وەردەگرت بۆ پیاچوونەوە،
دوای نیوەڕوان بە سەردانی ماڵان دەڕۆشت،
فڵچە و شانەی دەکڕی و هەروەها کەرە و پسکیت
بۆ ئەوەی بیخاتە چەکمەجەکەیەوە بۆ منداڵەکانی برسیان دەبوو، و
جل و سابوونیش بۆ منداڵەکانی بۆنی خۆشیان لێوە نەدەهات.
قورسە ئەو منداڵانە فێربکەیت کە بۆنی ناخۆشیان لێدێت.
(پێکەنین)
منداڵانیش دەکرێت قسەیان ناخۆشبێت.
بۆیە ئەو شتانەی لە چەکمەجەکەدا هەڵدەگرت، و
چەند ساڵێک دواتر، دوای خانەنشین بوونی،
هەندێک لە هەمان ئەو منداڵانەم دەبینی دەهاتن و
پێیان دەوت، "دەزانی مامۆستا ۆڵکەر،
جیاوازییەکت درووست کرد لە ژیانمدا.
واتلێکردم سەرکەوتوو بم.
واتلێکردم هەست بکەم کە کەسێکم،
کە لە ناخەوە دەمزانی کە کەس نیم.
ئینجا دەمەوێ ئێستا ببینیت بوو بە چۆن کەسێک."
دوو ساڵ لەمەوبەریش کە دایکم لە تەمەنی ٩٢ ساڵیدا مرد،
چەندین خوێندکاری پێشتری خۆی لە پرسەکەیدا بوون،
چاوەکانی پڕ کردم لە فرمێسک، نەک لەبەر ئەوەی بەجێی هێشتین،
بەڵکو لەبەر ئەوەی میراتییەک لە پەیوەندی جوانی بەجێهێشت
کە قەت لەناوناچێت.
دەتوانین پەیوەندی زیاتر بنیات بنێین؟
بەدڵنیاییەوە.
هەموو منداڵەکانت خۆش دەوێت؟ بێگومان نەخێر.
(پێکەنین)
دەشزانیت کە خۆڕاگرترین منداڵەکانی پۆلەکەت قەت ئامادەنەبوونیان نابێت.
(پێکەنین)
قەت.
هەموویان بەدڵ نابێت، و
خۆڕاگرەکان لەبەر هۆکارێک یەن.
پەیوەندییەکەیە. پێکەوە ئاشنابوونەکەیە.
هەتا هەموو منداڵەکانیشتان خۆش نەوێت قەت ناتوانن وەک پێویست فێربن
مامۆستاکان دەبن بە ئەکتەر و ژنە ئەکتەری گەورە، و
کە حەزمان پێی نابێت نایەین بۆ سەر ئیش، و
گوێ لە هەندێک پەیڕەو دەگرین کە هیچ ڕێیان تێناچێت، و
هەر وانەکەش دەڵێینەوە.
هەرچۆنێک بێت دەیڵێینەوە، چونکە ئەوە بە ئیشی خۆمان دەزانین.
وانەوتنەوە و فێرکردن پێویستە شادی دەهێنێت.
جیهانەکەمان چەندێک بەهێز دەبێت
ئەگەر منداڵەکانمان نەترسن لەوەی مەترسی نەگرنە بەر،
لە بیرکردنەوە نەترسن، و
پاڵەوانێکیان هەبێت؟
هەموو منداڵێک شایەنی ئەوەیە پاڵەوانێکی هەبێت،
گەورەیەک کە قەت کۆڵ نەیات لەسەریان،
کە لە هێزی پەیوەندی تێبگات،
سووربێت لەسەر ئەوەی کە دەتوانن ببن بە باشترین کەس.
ئەم کارە قوورسە؟ بێگومان
ئای خوایە، بێگومان قورسە.
بەڵام مەحاڵ نییە.
دەتوانین ئەمە بکەین. ئێمە مامۆستاین.
بۆ ئەوە کراوین جیاوازی درووست بکەین.
زۆر سوپاس بۆ هەمووتان.
(چەپڵەلێدان)